Rudna Glava - Ilić, Dejan (Peščanik NVO, 2021)
Pitanje nad svim pitanjima, barem danas: ako se žitelji Srbije oštro dele na pristalice vakcinacije i na njene protivnike, i ako je potonjih po svemu sudeći ubedljivo više od prvih, i ako su pitanje vakcinacije i uopšte odnos prema zarazi i bolesti temeljno politizovani - na čijoj su (političkoj) strani pristalice, a na čijoj protivnici vakcinacije? Pošto se Srbija još pre tri decenije pozdravila sa pluralizmom, imamo opet samo dve strane, a linija političke podele vuče se kao i linija podele oko vakcine - na jednoj strani su pristalice režima, a na drugoj njegovi protivnici. Dakle, koja (politička) strana preteže?